Hinn 1. október 2011 voru 25.685 einstaklingar í alvarlegum vanskilum , samkvæmt upplýsingum frá fyrirtækinu Creditinfo . Er þar átt við vanskil sem varað hafa lengur en 90 daga og hafa oftar en ekki farið fyrir dóm . Af þessum fjölda eru 16.980 einstaklingar skráðir með árangurslaust fjárnám þar sem engar eignir eða ekki nægilegar eignir hafa fundist til að tryggja kröfur . Þá hafa 572 verið úrskurðaður gjaldþrota . Creditinfo segir að árangurslausum fjárnámum hafi fjölgað verulega á fyrri hluta árs . Hjá sýslumannsembættum hafi mörg aðfararmál líklega verið sett í bið á meðan lánveitendur og lántakendur hafi athugað möguleika á greiðslusamkomulagi og uppgjöri . Einhver hluti þeirra mála hefur verið leystur með þeim hætti en jafnframt sé ljóst að þessi möguleiki sé ekki fyrir hendi í mörgum tilvikum og hafi þeim málum verið lokið með árangurslausu fjárnámi .